Na temelju članka 21. Zakona o državnoj službi u institucijama Bosne i Hercegovine („Službeni glasnik BiH“, br. 19/02, 35/03, 4/04, 26/04, 37/04, 48/05, 2/06, 32/07, 43/09, 8/10, 40/12, 93/17 i 18/24), Agencija za državnu službu Bosne i Hercegovine, na zahtjev Ministarstva vanjskih poslova Bosne i Hercegovine, raspisuje

JAVNI NATJEČAJ

za popunu radnih mjesta državnih službenika u

Ministarstvu vanjskih poslova Bosne i Hercegovine

1/01 I sekretar u Veleposlanstvu BiH u Washingtonu 

1/02 I sekretar u Veleposlanstvu BiH u Ammanu

1/03 I sekretar u Veleposlanstvu BiH u Ankari

1/04 I sekretar u Veleposlanstvu BiH u Pekingu

1/05 I sekretar u Veleposlanstvu BiH u Islamabadu

DIPLOMATSKO KONZULARNA PREDSTAVNIŠTVA BOSNE I HERCEGOVINE U INOZEMSTVU
VELEPOSLANSTVA
SJEDINJENE AMERIČKE DRŽAVE – WASHINGTON
1/01 I sekretar u Veleposlanstvu BiH u Washingtonu
Opis poslova i radnih zadataka: Prati, analizira i priprema informacije za MVP i druga ministarstva i institucije u BiH o najvažnijim kretanjima (u ekonomskoj oblasti) u zemlji prijama u zemljama akreditacije, priprema prijedloge za unapređenje odnosa, informira nadležna ministarstva i institucije u zemlji prijama o najaktuelnijim zbivanjima u BiH (u oblasti ekonomije, financija, zakonodavstva), sudjeluje u pripremi i radu na zaključivanju bilateralnih ugovora (iz oblasti ekonomskih odnosa), prati i poduzima aktivnosti u svezi s poslovima zaštite (ekonomskih) interesa BiH u zemlji prijama i zemljama akreditacije. Održava redovite kontakte na radnoj razini  sa kolegama u diplomatsko-konzularnim misijama i misijama međunarodnih organizacija i integracija, priprema materijale i sudjeluje u radu okruglih stolova, simpozijuma, stručnih razgovora i drugih vidova organiziranih susreta.

Posebni uvjeti: VSS – VII stupanj stručnosti, završen fakultet; sposobnost za rad u međunarodnim odnosima; tri do četiri godine radnog iskustva na istim ili sličnim poslovima; položen stručni ispit; aktivno znanje jednog od diplomatskih jezika ili jezika zemlje prijama; poznavanje rada na računalu;

Status: državni službenik diplomatske i konzularne službe

Pripadajuća osnovna neto plaća: 1850,30 KM

Broj izvršitelja: jedan (1)

Mjesto rada: Washington
JORDAN - AMMAN

1/02 I sekretar u Veleposlanstvu BiH u Ammanu

Opis poslova i radnih zadataka: Prati, analizira i priprema informacije za MVP i druga ministarstva i institucije u BiH o najvažnijim kretanjima (u ekonomskoj oblasti) u zemlji prijama i zemljama akreditacije, priprema prijedloge za unapređenje odnosa, informira nadležna ministarstva i institucije u zemlji prijama o najaktuelnijim zbivanjima u BiH (u oblasti ekonomije, financija, zakonodavstva), sudjeluje u pripremi i radu na zaključivanju bilateralnih ugovora (iz oblasti ekonomskih odnosa), prati i poduzima aktivnosti u svezi s poslovima zaštite (ekonomskih) interesa BiH u zemlji prijama i zemljama akreditacije. Održava redovite kontakte na radnoj razini  sa kolegama u diplomatsko-konzularnim misijama i misijama međunarodnih organizacija i integracija, priprema materijale i sudjeluje u radu okruglih stolova, simpozijuma, stručnih razgovora i drugih vidova organiziranih susreta. Prati, analizira i priprema informacije o najvažnijim kretanjima u oblastima zaduženja (politički odnosi, konzularna pitanja, naučno tehnička suradnja, kultura i dr.) u zemlji prijama u zemljama akreditacije, priprema prijedloge za unapređenje odnosa, priprema informacije za nadležna ministarstva i institucije u zemlji prijama o najaktuelnijim zbivanjima u BiH u oblastima zaduženja, sudjeluje u pripremi i radu na zaključivanju bilateralnih ugovora iz oblasti zaduženja. Stara se o primjeni i sprovedbi Bečke konvencije o diplomatskim, odnosno, konzularnim odnosima, stara se o praćenju i primjeni unutarnjih propisa BiH, obavlja stalnu i redovitu komunikaciju sa organima vlasti zemlje primateljice, rukovodi, prati i analizira rad iz oblasti konzularnih poslova, sačinjava izvještaje i pravovremeno informira sjedište, a za svoj rad odgovoran je šefu DKP,. Neposredno izvršava najsloženije poslove iz oblasti konzularne zaštite (oblast državljanstava - prijam, otpust i odricanje; uzimanje nasljedničkih izjava; sačinjava konzularni testament; poslove starateljstva i alimentacionih potraživanja i sl.). 

Posebni uvjeti: VSS – VII stupanj stručnosti, završen fakultet; sposobnost za rad u međunarodnim odnosima; tri do četiri godine radnog iskustva na istim ili sličnim poslovima; položen stručni ispit; aktivno znanje jednog od diplomatskih jezika ili jezika zemlje prijama; poznavanje rada na računalu;

Status: državni službenik diplomatske i konzularne službe

Pripadajuća osnovna neto plaća: 1850,30 KM

Broj izvršitelja: jedan (1)

Mjesto rada: Amman

TURSKA - ANKARA

1/03 I sekretar u Veleposlanstvu BiH u Ankari

Opis poslova i radnih zadataka: Prati, analizira i priprema informacije o najvažnijim kretanjima u oblastima zaduženja (politički odnosi, konzularna pitanja, naučno tehnička suradnja, kultura i dr.) u zemlji prijama u zemljama akreditacije, priprema prijedloge za unapređenje odnosa, priprema informacije za nadležna ministarstva i institucije u zemlji prijama o najaktuelnijim zbivanjima u BiH u oblastima zaduženja, sudjeluje u pripremi i radu na zaključivanju bilateralnih ugovora iz oblasti zaduženja. Održava redovite kontakte na radnoj razini  sa kolegama u diplomatsko-konzularnim misijama i misijama međunarodnih organizacija i integracija, priprema materijale i sudjeluje u radu okruglih stolova, simpozijuma, stručnih razgovora i drugih vidova organiziranih susreta.

Posebni uvjeti: VSS-VII stupanj stručnosti, završen fakultet; sposobnost za rad u međunarodnim odnosima

dvije godine radnog iskustva na istim ili sličnim poslovima; položen stručni ispit; aktivno znanje jednog od diplomatskih jezika ili jezika zemlje prijama; poznavanje rada na računalu, konzularnih poslova i računovodstva;

Status: državni službenik diplomatske i konzularne službe

Pripadajuća osnovna neto plaća: 1850,30 KM

Broj izvršitelja: jedan (1)

Mjesto rada: Ankara

KINA – PEKING

1/04 I sekretar u Veleposlanstvu BiH u Pekingu

Opis poslova i radnih zadataka: Prati, analizira i priprema informacije o najvažnijim kretanjima u oblastima zaduženja (politički odnosi, konzularna pitanja, naučno tehnička suradnja, kultura i dr.) u zemlji prijama i zemljama akreditacije, priprema prijedloge za unapređenje odnosa, priprema informacije za nadležna ministarstva i institucije u zemlji prijama o najaktuelnijim zbivanjima u BiH u oblastima zaduženja, sudjeluje u pripremi i radu na zaključivanju bilateralnih ugovora iz oblasti zaduženja. Održava redovite kontakte na radnoj razini  sa kolegama u diplomatsko-konzularnim misijama i misijama međunarodnih organizacija i integracija, priprema materijale i sudjeluje u radu okruglih stolova, simpozijuma, stručnih razgovora i drugih vidova organiziranih susreta. Stara se o primjeni i sprovedbi Bečke konvencije o diplomatskim, odnosno konzularnim odnosima, stara se o praćenju i primjeni unutarnjih propisa BiH, obavlja stalnu i redovitu komunikaciju sa organima vlasti zemlje primateljice, rukovodi, prati i analizira rad iz oblasti konzularnih poslova, sačinjava izvještaje i pravovremeno informira sjedište, a za svoj rad odgovoran je šefu DKP. Neposredno izvršava najsloženije poslove iz oblasti konzularne zaštite (oblast državljanstava - prijam, otpust i odricanje; uzimanje nasljedničkih izjava; sačinjava konzularni testament; poslove starateljstva i alimentacionih potraživanja i sl.).

Posebni uvjeti: VSS - VII stupanj stručnosti, završen fakultet; sposobnost za rad u međunarodnim odnosima; tri godine radnog iskustva na istim ili sličnim poslovima; položen stručni ispit; aktivno znanje jednog od diplomatskih jezika ili jezika zemlje prijama; poznavanje rada na računalu i konzularnih poslova;

Status: državni službenik diplomatske i konzularne službe

Pripadajuća osnovna neto plaća: 1850,30 KM

Broj izvršitelja: jedan (1)

Mjesto rada: Peking

PAKISTAN - ISLAMABAD

1/05 I sekretar u Veleposlanstvu BiH u Islamabadu

Opis poslova i radnih zadataka: Prati, analizira i priprema informacije za MVP i druga ministarstva i institucije u BiH o najvažnijim kretanjima (u ekonomskoj oblasti) u zemlji prijama u zemljama akreditacije, priprema prijedloge za unaprjeđenje odnosa, informira nadležna ministarstva i institucije u zemlji prijama o najaktuelnijim zbivanjima u BiH (u oblasti ekonomije, financija, zakonodavstva), sudjeluje u pripremi i radu na zaključivanju bilateralnih ugovora (iz oblasti ekonomskih odnosa), prati i poduzima aktivnosti u svezi s poslovima zaštite (ekonomskih) interesa BiH u zemlji prijama i zemljama akreditacije. Održava redovite kontakte na radnoj razini  sa kolegama u diplomatsko-konzularnim misijama i misijama međunarodnih organizacija i integracija, priprema materijale i sudjeluje u radu okruglih stolova, simpozijuma, stručnih razgovora i drugih vidova organiziranih susreta. Vodi blagajničko poslovanje DKP-a , vrši obračun i isplatu plata i drugih primanja osoblja DKP-a. Vodi knjigu ulaznih faktura i vrši plaćanje istih. Priprema i dostavlja na knjiženje u sjedište kompletnu likvidiranu financijsku dokumentaciju (izvode banke , blagajničke izvještaje, naloge za naplatu i isplatu sa svim prilozima, fakture , obračune plate). Organizira nabavu roba i usluga za potrebe DKP-a, vodi računa o svim ugovorenim obavezama DKP-a i transferu konzularnih taksi. Surađuje sa relevantnim institucijama zemlje prijama (banke, poreska uprava i sl.). Priprema i dostavlja ostale informacije iz oblasti financija tražene od MVP-a. Prati realizaciju plana rashoda u skladu sa odobrenim budžetom, sačinjava izvještaje o financijskom poslovanju DKP-a.

Posebni uvjeti: VSS – VII stupanj stručnosti, završen fakultet; sposobnost za rad u međunarodnim odnosima; tri do četiri godine radnog iskustva na istim ili sličnim poslovima; položen stručni ispit; aktivno znanje jednog od diplomatskih jezika ili jezika zemlje prijama; poznavanje rada na računalu i računovodstva;

Status: državni službenik diplomatske i konzularne službe

Pripadajuća osnovna neto plaća: 1850,30 KM

Broj izvršitelja: jedan (1)

Mjesto rada: Islamabad

· Napomene za sve kandidate:

· Javni natječaj se sprovodi sukladno Odluci o načinu polaganja javnog i stručnog ispita („Službeni glasnik BiH“, br. 96/07, 43/10, 103/12, 56/19 i 52/26) - (u daljem tekstu Odluka) i Pravilnikom o karakteru i sadržaju javnog natječaja, načinu provođenja intervjua i obrascima za provođenje intervjua („Službeni glasnik BiH“, br. 63/16, 21/17, 28/21 i 38/23). Više informacija o natječajnim procedurama dostupno je na www.ads.gov.ba, u dijelu „Zapošljavanje/Vrste natječajnih procedura“.
· Pored posebnih uvjeta navedenih u Javnom natječaju, kandidati moraju ispunjavati i opće uvjete propisane člankom 22. Zakona o državnoj službi u institucijama Bosne i Hercegovine.
· Pod radnim iskustvom podrazumijeva se radno iskustvo nakon stečene visoke stručne spreme, odnosno naobrazbe.
· Za provedbu natječajne procedure po ovom javnom natječaju formirat će se jedno (1) povjerenstvo za izbor.
Kandidati, pored prijave putem poštanske službe imaju mogućnost da podnesu elektroničku prijavu za oglašena radna mjesta državnih službenika putem informacionog sustava za elektroničko upravljanje procesom zapošljavanja državnih službenika www.konkursi.ads.gov.ba, sukladno sa Uputstvom o načinu i postupku podnošenja elektroničke prijave kandidata u postupku zapošljavanja državnih službenika u institucijama Bosne i Hercegovine („Službeni glasnik BiH“, broj 16/22).

Dodatna napomena:

· Sukladno odredbama Zakona o zaštiti tajnih podataka („Službeni glasnik BiH“, br. 54/05 i 12/09), imajući u vidu nove zahtjeve Agencije za identifikacijske dokumente, evidenciju i razmjenu podataka Bosne i Hercegovine (IDDEEA) u pogledu omogućavanja pristupa informacijskim sustavima neophodnim za obavljanje konzularnih poslova, kandidati koji se nađu na rang-listi uspješnih kandidata bit će predmet sigurnosne provjere prije okončanja postupka izbora najuspješnijeg kandidata.

· Sukladno članku 31. Zakona o zaštiti tajnih podataka, neće se izvršiti postavljenje odnosno imenovanje kandidata za kojeg se, nakon utvrđivanja rang-liste uspješnih kandidata, utvrdi sigurnosna zapreka.

Priprema dokumentacije:

Skreće se pozornost kandidatima da su potrebnu dokumentaciju na natječaj dužni dostaviti sukladno Pravilniku o karakteru i sadržaju javnog natječaja, načinu provođenja intervjua i obrascima za provođenje intervjua, a posebno da obrate pažnju na izmijenjene i dopunjene odredbe navedenog Pravilnika, te da prilagode dokumentaciju, kako dokaze o radnom iskustvu, tako i preostale dokaze tražene tekstom natječaja.

S tim u vezi, kandidati se upućuju na pojašnjenje - tekst na službenoj internet stranici www.ads.gov.ba, u dijelu „Zapošljavanje/Napomena za kandidate/Stop greškama u prijavama!“, te posebno odredbe Pravilnika o karakteru i sadržaju javnog natječaja, načinu provođenja intervjua i obrascima za provođenje intervjua, koje definiraju dokumentaciju: prijavni obrazac; sveučilišnu diplomu; važeće uvjerenje o državljanstvu; uvjerenje o položenom stručnom upravnom odnosno javnom ispitu; dokaz o traženom radnom iskustvu; dokaz o traženoj razini znanja stranog jezika; dokaz o traženoj razini znanja rada na računalu; uvjerenje o nevođenju kaznenog postupka; rok i način dostavljanja prijave.

Potrebni dokumenti: 

I Ovjereni preslici: 

· sveučilišne diplome (nostrificirane/priznate diplome, ukoliko fakultet nije završen u BiH ili je diploma stečena u nekoj drugoj državi nakon 06.04.1992. godine); Kandidati su obvezni dostaviti diplomu prvog ciklusa (ili osnovnog dodiplomskog studija), bez obzira na uvjete oglasa, osim za integrirane studije kod kojih je potrebno dostaviti i dokaz da se radi o integriranom studiju, ako to nije vidljivo iz same osnovne diplome, dodatka diplomi ili rješenja o nostrificiranju/priznavanju.

· dodatka diplome za kandidate koji su visoko obrazovanje stekli po Bolonjskom sustavu studiranja; iznimno, samo u slučaju da visokoškolska ustanova dodatak diplomi nije uopće izdavala, niti za jednog diplomca, kandidat je dužan da uz ovjereni preslik sveučilišne diplome dostavi uvjerenje visokoškolske ustanove da dodatak diplomi nije uopće izdat niti za jednog diplomca;

· uvjerenja o državljanstvu (ne starije od 6 mjeseci od dana izdavanja od strane nadležnog organa); 

· uvjerenja o položenom stručnom upravnom ispitu odnosno javnom ispitu; 

· potvrde ili uvjerenja kao dokaza o traženoj vrsti radnog iskustva;
· uvjerenja/potvrde/certifikata o aktivnom znanju traženog jezika, najmanje B2 nivoa ili ekvivalenta nivoa B2; 
· dokaza o traženoj razini znanja rada na računalu;
Za prijavu putem pošte, kandidati dostavljaju ovjerene preslike navedenih potrebnih dokumenata. 
Za elektroničku prijavu, kandidat u sustav prilaže PDF skenirane dokumente maksimalne veličine po dokumentu 2 MB.

II Popunjen obrazac/elektronička prijava:

a) Za kandidate koji se prijavljuju putem pošte, vlastoručno potpisan obrazac Agencije za državnu službu BiH: isti možete preuzeti na web-stranici Agencije: www.ads.gov.ba unutar svakog konkursa pojedinačno, u rubrici „dokumenti“. Napominjemo da potpisan i popunjen obrazac ne može služiti kao dokaz bilo kojeg uvjeta iz teksta Javnog oglasa, isti samo olakšava rad tijelu koji vrši izbor i imenovanje, te predstavlja samo informacije o kandidatu, koje je potrebno dokazati traženom dokumentacijom.

b) Za kandidate koji se prijavljuju putem informacijskog sustava, popunjena elektronska prijava.

Napomena za kandidate koji podnose elektroničku prijavu:

· popunjavanjem elektroničke prijave kandidat se upoznaje o namjeri korištenja njegovih osobnih podataka u svrhu evidentiranja i obrade njegovih prijava u bazu podataka sustava, te da prijavom daje suglasnost za takvu obradu i mjerama čuvanja i zaštite podataka iz čl. 13. i 14. navedenog uputstva.
· u slučaju da kandidat koji popunjava elektroničku prijavu da lažne podatke o ispunjavanju općih i posebnih uvjeta koji se traže tekstom oglasa za radno mjesto na koje se prijavljuje, primjenjivat će se mjere iz članka 19. pomenutog uputstva.

· kandidat se elektroničkim putem kroz sustav (e-mail) informira o vremenu, datumu i mjestu održavanja svakog od pojedinačnih ispita u konkursnoj proceduri, kao i o rezultatima istih, dok će se putem web-stranice ads.gov.ba informirati o vremenu održavanja ispita.

Dodatni dokumenti koji se dostavljaju naknadno:

· Kandidati koji budu pozvani na usmeni dio stručnog ispita (intervju), kao dokaz o ispunjavanju jednog od općih uvjeta za postavljenje, sukladno članku 22. stavak 1. točka g) Zakona o državnoj službi u institucijama Bosne i Hercegovine, obvezni su na isti donijeti uvjerenje o nevođenju kaznenog postupka (ne starije od tri mjeseca). Iznimno, a u slučaju ako kandidat iz objektivnih razloga ne dostavi traženo uvjerenje na intervju, isto treba dostaviti najkasnije do uručenja rješenja o postavlјenju, odnosno preuzimanja dužnosti.
· Izabrani (postavljeni/imenovani) kandidat dužan je instituciji Bosne i Hercegovine dostaviti, sukladno članku 22. stavak 1. točka d) Zakona o državnoj službi u institucijama Bosne i Hercegovine, uvjerenje o radnoj sposobnosti (liječničko uvjerenje), kao dokaz da je zdravstveno sposoban za vršenje određenih poslova predviđenih ovim položajem.
· Kandidat prijavljen elektroničkim putem, koji se postavlja, odnosno, kvalificira za imenovanje za radno mjesto državnog službenika, dostavlja Agenciji originale skenirane dokumentacije nakon intervjua, a prije postavljenja, odnosno, dostavljanja mišljenja nadležnoj instituciji.
Kandidati koji nemaju položen stručni (upravni) ispit, prije pristupanja pismenom dijelu stručnog ispita će polagati javni ispit sukladno Odluci. Javni ispit na kome je kandidat zadovoljio važi samo za konkretan javni natječaj, o čemu se ne izdaje uvjerenje, a na kandidata koji bude postavljen na radno mjesto primjenjuje se članаk 56. Zakona o radu u institucijama Bosne i Hercegovine („Službeni glasnik BiH“, br. 26/04, 7/05, 48/05, 60/10, 32/13, 93/17, 59/22 i 88/23) i članаk 12. Odluke.

Kandidati koji su od momenta podnošenja prijave na Javni natječaj do dana održavanja javnog ispita položili stručni upravni ispit ili javni ispit, ispit općeg znanja, odnosno ispit koji odgovara pobrojanim ispitima, tj. koji nisu obvezni polagati javni ispit sukladno odredbama članka 13. Odluke, dužni su obavijestiti Agenciju o istom najkasnije do zakazanog termina održavanja javnog ispita, a dokaz o navedenom trebaju neposredno dostaviti Agenciji (ne slati putem pošte), isključivo do početka termina pismenog dijela stručnog ispita. U slučaju da se kandidat ne odazove pozivu na javni ispit, a ne priloži traženi dokaz do pismenog dijela stručnog ispita smatrat će se da je odustao od svoje prijave na navedeni javni natječaj.

Podnošenje elektronske prijave je moguće do isteka krajnjeg roka za prijavu. Kandidatu je omogućeno da kroz sustav može povući svoju prijavu i ponovo je podnijeti sa ažuriranim podacima i dodatim dokumentima sve do isteka krajnjeg roka za prijave.

Ukoliko kandidat u sustav ne priloži skenirane dokumente oglasom tražene dokumentacije, kojim dokazuje ispunjavanje općih i posebnih uvjeta radnog mjesta na koje se prijavljuje, prijava se neće uzeti u razmatranje.

Putem poštanske službe, preporučenom pošiljkom, sve tražene dokumente treba dostaviti najkasnije do   14.09.2026. godine, na adresu:

Agencija za državnu službu BiH

„Javni natječaj za popunu radnih mjesta državnih službenika u Ministarstvu vanjskih poslova BiH“

71000 Sarajevo, Fra Anđela Zvizdovića 1

Ispunjavanje uvjeta utvrđenih ovim oglasom računa se danom predaje prijave.

Nepotpune, nepravodobne i neuredne prijave, prijave kandidata koji ne ispunjavaju uvjete ovog oglasa, kao i preslike tražene dokumentacije koje nisu ovjerene, neće se uzimati u razmatranje.
